L'Ajuntament de Bétera instal·la una pista de patinatge de gel sintètic per Nadal en el nou Parc d'Esplai
27 de desembre de 2018

Centenars de xiquets, joves i adults van anar ahir al Parc d'Esplai a gaudir del primer dia d'activitats nadalenques organitzades per l'Ajuntament de Bétera.

Fins al diumenge 30 de desembre tots els xiquets i xiquetes de Bétera podran disfrutar d'este espai en el qual s'ha instal·lat una pista de patinatge de gel sintètic. Per gaudir-ne només cal acostar-se, demanar la talla dels patins especials, posar-se'ls, esperar el torn i llançar-se a la pista a patinar.

"La Fira de Nadal ja està en marxa al Parc d'Esplai, amb pista de patinatge, jocs gegants, activitats, tallers i botigues del comerç local del poble, per això convidem a tots els menuts, iaios i tios a vindre perquè s'ho van a passar molt bé, jo acabe de provar la pista de patinatge i és molt divertida", explica Raquel Puig, regidora de Cultura.

La regidora recorda que les activitats estaran en marxa fins al 30 desembre, al matí de 10.30 a 13.30 hores i a la vesprada de 16.30 a 20.30 hores, "totes les activitats són gratuïtes, només cal fer la cua que puga haver i esperar".

El nou Parc d'Esplai està situat al costat de l'escoleta Josefa Guardiola i la biblioteca municipal.